Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: a tag szabadságát ezen az igazolható mértéken túl megköthesse.” [38/1997. (VII. 1.) AB határozat, ABH 1997, 249.,
Paragraph Index: 171

a tag szabadságát ezen az igazolható mértéken túl megköthesse.” [38/1997. (VII. 1.) AB határozat, ABH 1997, 249., 256—257.] Az Alkotmánybíróság megállapította, hogy az egyesülési szabadságot mind az egyesülés valamilyen okból történõ megtiltása, mind az egyesülésre való kötelezés, azaz a kényszertagság elõírása korlátozhatja. Az egyesülési jog — mint alkotmányos jog — korlátozására azonban, az idézett határozatban is meghatározott követelmények (szükségesség és arányosság) megtartásával kerülhet sor. 3.2. A jelen esetben a kényszertagság szükségességének és arányosságának megállapításához az Alkotmánybíróság elõször a vadászkamarának a vadászjegy kiállításával, a vadászat rendjének vadászetikai szabályai megalkotásával, illetve a vadászatra vonatkozó normák megszegésének szankcionálásával kapcsolatos jogkörét vizsgálta. A Vkt. 14. § (1) bekezdése szerint a vadászjegy kiállítása automatikusan eredményezi a vadászkamarai tagsági jogviszonyt. A vadászjegy megszerzésével automatikusan keletkezõ kamarai tagsági jogviszony alapján kötelezik a vadászokat a kamara által megalkotott, a vadászat rendjének vadászetikai szabályai. A vadászjeggyel összefüggõ kötelezõ kamarai tagsági jogviszony teszi lehetõvé azt is, hogy a vadászetikai eljárást a kamara által megállapított normák alapján a kamara által létrehozott szerv folytatja le, s annak eredményeként kerül sor kamarai szinten az etikai büntetések kiszabására (Vkt. 22—25. §). Az Alkotmánybíróság megállapította, hogy a Vt., illetve

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes